《西江月（书怀）》
宋代·陈著

老去坐来睡重，病多吟得诗慳。有时忽自拍阑干。一点心随天远。

柳絮飞从何处，莺声啼破空山。春风依旧满人间。不奈双颦闲管。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。